Euroopa Liidu Teataja L 321 , 26/11/2002 Lk 0047 - 0048



Komisjoni otsus, 22. november 2002, millega muudetakse otsust 2001/765/EÜ, millega liikmesriikidel lubatakse kiita ajutiselt heaks nõukogu direktiivide 66/404/EMÜ ja 71/161/EMÜ nõuetele mittevastava metsapaljundusmaterjali turustamine (teatavaks tehtud numbri K(2002) 4525 all) (EMPs kohaldatav tekst) (2002/919/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 14. juuni 1966. aasta direktiivi 66/404/EMÜ metsapaljundusmaterjali turustamise kohta, [1] viimati muudetud Austria, Soome ja Rootsi ühinemisaktiga, eriti selle artikli 15 lõiget 1, võttes arvesse nõukogu 30. märtsi 1971. aasta direktiivi 71/161/EMÜ ühenduses turustatava metsapaljundusmaterjali väliste kvaliteedistandardite kohta, [2] viimati muudetud Austria, Soome ja Rootsi ühinemisaktiga, eriti selle artiklit 15, võttes arvesse viie liikmesriigi esitatud taotlusi ning arvestades järgmist: (1) Lisas sätestatud liikide metsapaljundusmaterjali toodetakse praegu teatavates liikmesriikides ebapiisavalt ja seepärast ei ole võimalik nende liikide puhul hankida direktiivi 66/404/EMÜ või direktiivi 71/161/EMÜ sätetele vastavat paljundusmaterjali. (2) Teised liikmesriigid ja kolmandad riigid ei ole suutelised tarnima piisavas koguses asjaomaste liikide paljundusmaterjali, millel oleks samad garantiid kui ühenduse paljundusmaterjalil ja mis vastaks direktiivi 66/404/EMÜ või direktiivi 71/161/EMÜ sätetele. (3) Seepärast on asjaomased liikmesriigid, nimelt Taani, Prantsusmaa, Iirimaa, Madalmaad ja Ühendkuningriik, taotlenud komisjonilt vastavalt kõnealustele direktiividele luba kiita heaks kõnealustes direktiivides sätestatud nõuetest leebematele nõuetele vastava seemne turustamine. (4) Seepärast tuleks puudujäägi katmiseks lubada taotlenud liikmesriikidel piiratud ajavahemiku jooksul turustada leebematele nõuetele vastavat asjaomaste liikide seemet. (5) Vastavalt komisjoni otsuse 2001/765/EÜ [3] artiklile 6 ja seoses metsapaljundusmaterjali kasvutsüklitega on asjakohane lubada kõnealuse otsusega heakskiidetud varusid turustada kuni nende lõppemiseni. (6) Geneetilistel põhjustel tuleks seemet koguda asjaomaste liikide looduslikest päritolukohtadest ning esitada seemne identifitseeritavuse tagamiseks võimalikult ranged garantiid. (7) Seemet tuleks turustada üksnes juhul, kui sellele on lisatud dokument, kuhu on märgitud teatavad kõnealust seemet käsitlevad üksikasjad. (8) Igal liikmesriigil peaks olema lubatud oma territooriumil turustada lähtekoha osas vähem rangematele nõuetele vastavat seemet juhul, kui kõnealuse seemne turustamine on Taanis, Prantsusmaal, Iirimaal, Madalmaades ja Ühendkuningriigis käesoleva otsuse alusel lubatud. (9) Seetõttu tuleks otsust 2001/765/EÜ, viimati muudetud otsusega 2002/17/EÜ, [4] vastavalt muuta. (10) Käesoleva otsusega ettenähtud meetmed on kooskõlas alalise põllumajanduse, aianduse ja metsanduse seemnete ja paljundusmaterjali komitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 2001/765/EÜ artiklile 6 lisatakse järgmine lõik: "Sellest olenemata lubatakse käesoleva otsusega heakskiidetud paljundusmaterjali varusid, mis on kogutud enne 31. detsembrit 2002, turustada kuni nende lõppemiseni." Artikkel 2 Otsuse 2001/765/EÜ I lisa muudetakse vastavalt käesoleva otsuse lisale. Artikkel 3 Käesolev otsus on adresseeritud liikmesriikidele. Brüssel, 22. november 2002 Komisjoni nimel komisjoni liige David Byrne [1] EÜT 125, 11.7.1966, lk 2326/66. [2] EÜT L 87, 17.4.1971, lk 14. [3] EÜT L 288, 1.11.2001, lk 40. [4] EÜT L 6, 10.1.2002, lk 63. -------------------------------------------------- LISA Otsuse 2001/765/EÜ I lisa muudetakse järgmiselt. 1. Veerus pealkirjaga "Larix leptolepis, kg" asendatakse Prantsusmaa puhul kirje "70" kirjega "85". 2. Veerus pealkirjaga "Larix leptolepis, kg" asendatakse Madalmaade puhul kirje "20" kirjega "40". 3. Veerus pealkirjaga "Larix leptolepis, kg" asendatakse Ühendkuningriigi puhul kirje "100" kirjega "300". 4. Veerus pealkirjaga "Pinus strobus, kg" asendatakse Madalmaade puhul kirje "25" kirjega "35". 5. Veerus pealkirjaga "Picea sitchensis, kg" asendatakse Prantsusmaa puhul kirje "40" kirjega "65". 6. Veerus pealkirjaga "Picea sitchensis, kg" asendatakse Ühendkuningriigi puhul kirje "300" kirjega "450". 7. Veerus pealkirjaga "Pseudotsuga taxifolia, kg" asendatakse Prantsusmaa puhul kirje "760" kirjega "1360". 8. Veerus pealkirjaga "Pseudotsuga taxifolia, kg" asendatakse Madalmaade puhul kirje "15" kirjega "30". 9. Veerus pealkirjaga "Pseudotsuga taxifolia, kg" asendatakse Ühendkuningriigi puhul kirje "350" kirjega "650". 10. Veerus pealkirjaga "Fagus sylvatica L., kg" asendatakse Taani puhul kirje "10000" kirjega "12300". 11. Veerus pealkirjaga "Larix decidua Mill., kg" asendatakse Taani puhul kirje "40" kirjega "150". 12. Veerus pealkirjaga "Larix decidua Mill., kg" asendatakse Prantsusmaa puhul kirje "300" kirjega "315". 13. Veerus pealkirjaga "Pinus nigra Arnold, kg, päritolu" asendatakse Prantsusmaa puhul kirjed "—" ja "—" kirjetega "20" ja "BG (Kunstendil)". 14. Veerus pealkirjaga "Quercus pedunculata Ehrh, kg, päritolu" asendatakse Iirimaa puhul kirjed "—" ja "—" kirjetega "3000" ja "EC (IRL/OEP)". 15. Veerus pealkirjaga "Quercus sessiliflora Sal., kg" asendatakse Taani puhul kirje "113000" kirjega "142000". 16. Veerus pealkirjaga "Quercus sessiliflora Sal., kg, päritolu" asendatakse Iirimaa puhul kirjed "—" ja "—" kirjetega "4000" ja "EC (IRL/OEP)". 17. Veerus pealkirjaga "Quercus sessiliflora Sal., kg" asendatakse Ühendkuningriigi puhul kirje "25000" kirjega "29000". --------------------------------------------------